**განმარტებითი ბარათი**

**„მიკრობანკების კონსოლიდირებული ფინანსური ანგარიშგებების სავალდებულო აუდიტორული შემოწმებისა და განმარტებით შენიშვნებში ინფორმაციის გამჟღავნების წესის დამტკიცების თაობაზე“ საქართველოს ეროვნული ბანკის პრეზიდენტის ბრძანების პროექტზე**

„მიკრობანკების კონსოლიდირებული ფინანსური ანგარიშგებების სავალდებულო აუდიტორული შემოწმებისა და განმარტებით შენიშვნებში ინფორმაციის გამჟღავნების წესის დამტკიცების თაობაზე“ საქართველოს ეროვნული ბანკის პრეზიდენტის ბრძანების პროექტი (შემდგომში - წესი) შემუშავდა „მიკრობანკების საქმიანობის შესახებ“ საქართველოს კანონის 31-ე მუხლის მე-3 პუნქტის საფუძველზე, რომლის თანახმადაც, მიკრობანკი და მისი შვილობილი ორგანიზაციები ვალდებულნი არიან ყოველწლიურად მოიწვიონ აუდიტორი და საქართველოს ეროვნული ბანკის მიერ დადგენილი წესით ჩაატარონ ფინანსური ანგარიშგების აუდიტი. ამავე კანონის 41-ე მუხლის მე-3 პუნქტით ასევე განისაზღვრა, რომ საქართველოს ეროვნული ბანკი ვალდებულია ამ კანონით გათვალისწინებული სამართლებრივი აქტები გამოსცეს 2023 წლის 1 ივლისამდე.

 წესში გათვალისწინებული საკითხები ძირითადად დუბლირებულია საქართველოს ეროვნული ბანკის პრეზიდენტის ბრძანებით დამტკიცებული „კომერციული ბანკების კონსოლიდირებული ფინანსური ანგარიშგებების სავალდებულო აუდიტორული შემოწმების და განმარტებით შენიშვნებში ინფორმაციის გამჟღავნების წესისგან“.

ბრძანების პროექტის მიღება არ იქონიებს გავლენას საქართველოს ეროვნული ბანკის ბიუჯეტზე.

ბრძანების პროექტის მიღება არ იქონიებს გავლენას სახელმწიფო ბიუჯეტის ხარჯვით ნაწილზე.

ბრძანების გამოცემით გენდერული თანასწორობის მდგომარეობაზე ზეგავლენის მოხდენა მოსალოდნელი არ არის.

ბრძანების პროექტის ავტორი და წარმდგენია საქართველოს ეროვნული ბანკი.